Frank Bjerkholt

Frank Bjerkholt (født 17. november 1927 i Sarpsborg, død 22. desember 2013 i Antibes) var en norsk teolog, utenriksredaktør og statsstipendiat.

Bjerkholt arbeidet som journalist i Morgenbladet fra 1956, som utenriksredaktør samme sted 1966–88, og samtidig som Oslo-korrespondent for Le Monde 1968-78. Han forlot Morgenbladet etter en rettssak mot avisens nye eier Hroar Hansen, som endret avisens ideologi, i strid med Bjerkholts arbeidsavtale.

Han tok artium i 1947, ble cand.theol. ved Universitetet i Oslo 1954, praktikum 1955.  Deretter studier i USA med masteravhandling om Reinhold Niebuhrs sosialetikk. Han gjennomgikk Forsvarets høgskole 1981–82.

Han ble utnevnt til statsstipendiat i 1990. Bjerkholt er utnevnt til offisersgraden av den portugisiske Infante Dom Henriks orden,Condecorações de Cidadãos Estrangeiros com Ordens Nacionais 1910-2007 , Chancelaria das Ordens Honoríficas Portuguesas. og har mottatt den franske Ordre national du Mérite.«Jubilanter,» Aftenposten, 17. november 2007, s. 15.

Bjerkholt var engasjert i Europabevegelsen.

 Bjerkholt om Vietnamkrigen 
Som utenriksredaktør var Bjerkholt spesielt interessert i Vietnamkrigen. Mens den norske opinionen snudde på slutten av 1960-tallet fra å støtte Sør-Vietnam til å støtte Nord-Vietnam og FNL, beholdt Bjerkholt sin støtte til sørvietnamesernes kamp mot kommunistene. Han deltok aktivt i debatter om Vietnamkrigen. Blant hans publikasjoner om Vietnamkrigen er følgende:

 Bjerkholt, Frank: Vietnam – det store bedraget, Gyldendal Norsk Forlag 1980
 Bjerkholt, Frank: En europeer møter sitt hjemland, Euro-Forum, Oslo 1999. Kapittel: Vietnam (side 86-95)
 Bjerkholt, Frank: Urett foreldes ikke, Euro-Forum, Oslo 2009. Kapittel: Det glemte Vietnam
 Bjerkholt, Frank: Norsk oppgjør om Vietnamkrigen, Morgenbladet 21. august 2009. Kronikk
 Bjerkholt, Frank: Norske krigsbåter i Vietnamkrigen, Dagsavisen 18. november 2009. Debattinnlegg
 Bjerkholt, Frank: Frynset samvittighet, VG 30. juni 2006. Side: 43. Debattinnlegg
 Bjerkholt, Frank: Vietnam sett med nye øyne, Aftenposten Morgen 02. desember 2002. Debattinnlegg
 Bjerkholt, Frank: Bundet til gamle dogmer, Aftenposten Morgen 21. februar 1994, side 11. Debattinnlegg

 Referanser 

 Litteratur 
 SAMBOK 24 bøker av Bjerkholt
 Noen titler: Asiatene kommer, Vietnam – det store bedraget, Europa vår skjebne, En europeer møter sitt hjemland, Fra Nasaret – en ny verden
 Urett foreldes ikke. Euro-Forum 2009

Kategori:Den nasjonale fortjenstorden (Frankrike)
Kategori:Journalister i Morgenbladet
Kategori:Statsstipendiater
Kategori:Personer fra Sarpsborg kommune